Gospel i jazz s’unixen amb una fi benèfica
23 de novembre 2017

![](/media/jnimdyuv/46aba-taano_cuerpo.jpg)  
  

Compost per cinc veus càlides de joves plens d'humor, alegria i dinamisme, el grup Aba Taano canta gospel africà (d'Uganda, Rwanda, Àfrica del Sud, etc.) en un autèntic cant religiós que va donar origen al gospel americà en temps de l'esclavitud. Divendres que ve, 8 de desembre, a les 19.30 hores, estos ugandesos ompliran el Centre Cultural Mario Monreal amb un concert benèfic d'una música diferent amb un plantejament original i un repertori propi cantat a cappella, que compta amb la col·laboració de la delegació de Cultura de l'Ajuntament de Sagunt.

  

Aba Taano no solament canta per demostrar el seu art o comunicar la seua alegria, sinó que un dels seus objectius principals és finançar un projecte humanitari sòlid que porta 11 anys ajudant a molta gent jove d'Uganda a trobar un futur en el seu propi país. Canten per ajudar al projecte, de l'ONG “Música para Salvar Vidas”, d'on van eixir ells i que els va llançar a la fama.

Este grup de ugandesos ha recorregut la majoria d'auditoris de tot Espanya, han cantat en més de 12 països d'Europa, han aconseguit sis premis internacionals i en tots eixos llocs on han estat han collit el mateix entusiasme. Canten gospel africà, cant tribal, melodies populars en Luganda, Swahili, Ancore, Zulu, Lingala, Acholi etc. i també inclouen algun tema de gospel americà.

*   [](http://www.facebook.com/sharer.php?u=https://aytosagunto.es/va/actualitat/gospel-i-jazz-s-unixen-amb-una-fi-benefica/ "Facebook")
*   [](http://twitter.com/share?url=https://aytosagunto.es/va/actualitat/gospel-i-jazz-s-unixen-amb-una-fi-benefica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/gospel-i-jazz-s-unixen-amb-una-fi-benefica/ "Linked In")
*   [](mailto:?body=https://aytosagunto.es/va/actualitat/gospel-i-jazz-s-unixen-amb-una-fi-benefica/)